NÕUKOGU RESOLUTSIOON,

26. veebruar 2010,

ühise uurimisrühma loomise näidiskokkuleppe kohta

2010/C 70/01

EUROOPA LIIDU NÕUKOGU,

VÕTTES ARVESSE 29. mail 2000. aastal vastu võetud Euroopa Liidu liikmesriikide vahelist vastastikust õigusabi kriminaalasjades käsitleva konventsiooni (1) (edaspidi „konventsioon”) artiklit 13 ja 13. juunil 2002. aastal vastu võetud ühiseid uurimisrühmi käsitlevat nõukogu raamotsust (2) (edaspidi „raamotsus”);

VÕTTES ARVESSE nõukogu soovitust ühise uurimisrühma moodustamise näidiskokkuleppe kohta, (3) mis võeti vastu 2003. aastal, et toetada eksperte ühiste uurimisrühmade esialgses rakendamises;

PIDADES SILMAS, et sel ajal ei olnud tegutsevate ühiste uurimisrühmade väikese arvu tõttu võimalik näidiskokkuleppe aluseks võtta tegelikest kogemustest saadud parimaid tavasid, kuigi need võeti aluseks hilisemates ühiste uurimisrühmade loomist käitlevates kokkulepetes;

OLLES TEADLIK, et alates 2003. aastast on loodud märkimisväärne arv ühiseid uurimisrühmi ning et nende loomise valmidus on praegu oluliselt suurem kui mõni aasta tagasi;

VÕTTES ARVESSE, et selline näidiskokkulepe peaks olema ulatuslik, kuid samuti paindlik, tagamaks, et pädevad asutused saavad seda iga üksikjuhtumi korral kohandada vastavalt eriomastele asjaoludele;

OLLES VEENDUNUD, et valdkonna töötajad vajavad ühiste uurimisrühmade loomisel ajakohastatud näidist, mis põhineb parimatel tavadel;

PIDADES SILMAS 2005. aastal loodud ühiste uurimisrühmade ekspertide võrgustiku (4) järeldusi, eelkõige järeldusi, mis võeti vastu vastavalt 2007. aasta novembris, (5) 2008. aasta detsembris (6) ja 2009. aasta detsembris (7) toimunud võrgustiku kolmandal, neljandal ja viiendal kohtumisel, ning Eurojusti ja Europoli parimaid tavasid ja kogemusi;

PIDADES SLILMAS asjaolu, et kuna ühiste uurimisrühmade loomise ja tegevuse praktilised aspektid on edasi arenenud ning nõuetekohaselt tuleb käsitleda seni esinenud probleeme ja raskuseid, leiti olevat vajalik asendada 2003. aastal vastuvõetud nõukogu soovituses esitatud näidiskokkulepe ajakohastatud versiooniga;

VÕTTES ARVESSE, et kõnealust vajadust on tunnistatud ka Stockholmi programmi punktis 4.3.1, mille kohaselt tuleks ühiste uurimisrühmade loomist käsitlevat näidiskokkulepet ajakohastada;

VÕTTES ARVESSE, et ühise uurimisrühma peamine eesmärk on koguda kuriteo uurimise jaoks, mille tarbeks uurimisrühm on loodud, teavet ja tõendusmaterjali;

JULGUSTAB nende liikmesriikide pädevaid asutusi, kes soovivad vastavalt raamotsuses ja konventsioonis sätestatud tingimustele luua ühise uurimisrühma koos teiste liikmesriikide pädevate asutustega, kasutama vajaduse korral käesoleva resolutsiooni lisas toodud näidiskokkulepet, et leppida kokku ühise uurimisrühma toimimise üksikasjad.

(1) EÜT C 197, 12.7.2000, lk 3.

(2) EÜT L 162, 20.6.2002, lk 1.

(3) ELT C 121, 23.5.2003, lk 1.

(4) 11037/05 Crimorg 67 Enfopol 88.

(5) 5526/08 Crimorg 14 Enfopol 13 Eurojust 7 Copen 10.

(6) 17512/08 Crimorg 217 Enfopol 265 Eurojust 118 Copen 262.

(7) 17161/09 Crimorg 180 Eurojust 73 Enfopol 310 EJN 39 Copen 243 Enfocustom 137.

LISA

ÜHISE UURIMISRÜHMA LOOMISE NÄIDISKOKKULEPE

Vastavalt 29. mail 2000. aastal vastu võetud Euroopa Liidu liikmesriikide vahelist vastastikust õigusabi kriminaalasjades käsitleva konventsiooni (1) (edaspidi „konventsioon”) artiklile 13 ja 13. juunil 2002. aastal vastu võetud ühiseid uurimisrühmi käsitlevale nõukogu raamotsusele (2) (edaspidi „raamotsus”)

1. Kokkuleppe osalised

Ühise uurimisrühma loomiseks on sõlminud kokkuleppe järgmised osalised:

1. (kokkuleppeosalise liikmesriigi esimese pädeva ameti/asutuse nimi)

ja

2. (kokkuleppeosalise liikmesriigi teise pädeva ameti/asutuse nimi)

3. (kokkuleppeosalise liikmesriigi viimase pädeva ameti/asutuse nimi)

Kokkuleppeosalised võivad ühisel kokkuleppel otsustada teha teiste liikmesriikide ametitele/asutustele ettepaneku saada käesoleva kokkuleppe osalisteks. Kolmandate riikide, aluslepingute raames vastu võetud sätete alusel pädevate asutuste ja rahvusvaheliste asutuste ühise uurimisrühma tegevuses osalemist käsitleva võimaliku korra kohta vt I liidet.

2. Ühise uurimisrühma eesmärk

Kokkuleppes käsitletakse ühise uurimisrühma loomist järgmisel eesmärgil:

Ühise uurimisrühma konkreetse eesmärgi kirjeldus. See peaks sisaldama uuritava kuriteo (kuritegude) asjaolusid (kuupäev, koht ja laad).

Osalised võivad ühise uurimisrühma konkreetset eesmärki muuta omavahelisel kokkuleppel.

3. Töömeetod

Kokkuleppeosalised võivad kokku leppida operatiivse tegevuskava, milles esitatakse suunised, mille kohaselt püütakse saavutada ühise uurimisrühma eemärk (3).

4. Kokkuleppega hõlmatud ajavahemik

Vastavalt konventsiooni artikli 13 lõikele 1 ja raamotsuse artikli 1 lõikele 1 luuakse ühised uurimisrühmad piiratud ajavahemikuks. Loodav ühine uurimisrühm võib käesoleva kokkuleppe alusel tegutseda järgmise perioodi jooksul:

alates

[kuupäev]

kuni

[kuupäev]

Käesolevas kokkuleppes nimetatud lõpptähtaega võib kokkuleppeosaliste vastastikusel kokkuleppel pikendada käesoleva näidiskokkuleppe II liites toodud näidise kohaselt.

5. Liikmesriik (liikmesriigid), kus ühine uurimisrühm tegutseb

Ühine uurimisrühm tegutseb järgmises liikmesriigis (järgmistes liikmesriikides):

(Märkida liikmesriik või liikmesriigid, kuhu on kavandatud ühise uurimisrühma tegevus)

Vastavalt konventsiooni artikli 13 lõike 3 punktile b ja raamotsuse artikli 1 lõike 3 punktile b tegutseb rühm vastavalt selle liikmesriigi seadustele, kus ta parajasti tegutseb. Kui ühine uurimisrühm viib oma põhilise tegevuskoha teise liikmesriiki, kehtivad rühmale selle liikmesriigi õigusnormid.

6. Ühise uurimisrühma juht (juhid) (4)

Osalised on määranud järgmise isiku, kes esindab pädevaid asutusi rühma tegevuspaigaks olevas liikmesriigis (olevates liikmesriikides) ühise uurimisrühma juhina ja kelle juhtimisel peavad ühise uurimisrühma liikmed täitma oma ülesandeid selles liikmesriigis, kuhu ta kuulub:

Liikmesriik Lähetanud asutus (nimi) Nimi Ametiaste ja ametikoht (õigus-, politsei- või muu pädev asutus) — — — — — — — —

Kui mõni eespool nimetatud isikutest ei saa oma ülesandeid täita, määratakse talle osaliste vastastikusel kokkuleppel viivitamata asendaja käesoleva kokkuleppe liitega. Kiireloomulistel juhtudel piisab sellest, kui ühise uurimisrühma osalised teatavad asendaja määramisest kirja teel. Selline teade kinnitatakse seejärel kokkuleppe liites.

7. Ühise uurimisrühma liikmed

Lisaks punktis 6 nimetatud isikutele on ühise uurimisrühma liikmeteks järgmised isikud (5):

Liikmesriik Lähetanud asutus (nimi) Nimi/identifitseerimisnumber (6) Ametiaste ja ametikoht (õigus-, politsei- või muu pädev asutus) Roll — — — — — — — — — —

Kui mõnel eespool nimetatud isikul on oma ülesannete täitmine takistatud, määratakse talle viivitamata asendaja käesoleva kokkuleppe liitega või ühise uurimisrühma pädeva juhi saadetava teatisega.

8. Ühises uurimisrühmas osalejad

Sätteid ühises uurimisrühmas osalejate (7) kohta käsitletakse käesoleva kokkuleppe asjakohases liites.

9. Tõendid

Osalised teevad ühise uurimisrühma juhile või liikmele/liikmetele ülesandeks anda nõu tõendite kogumise osas. Nõuniku ülesandeks on anda ühise uurimisrühma liikmetele juhiseid nende aspektide ja korra kohta, mida tuleb arvesse võtta tõendite kogumisel. Siin tuleks nimetada seda ülesannet täitev isik / täitvad isikud.

Osalised võivad üksteist operatiivses tegevuskavas teavitada tunnistuse andmisest ühise uurimisrühma liikme poolt.

10. Kokkuleppe üldtingimused

Üldiselt kehtivad konventsiooni artiklis 13 ja raamotsuses sätestatud tingimused sellisel kujul, nagu iga ühise uurimisrühma tegevusalasse kuuluv liikmesriik on kehtestanud.

11. Kokkuleppe muutmine

Käesoleva kokkuleppe muudatused järgmistes aspektides (loetelu on mittetäielik):

a) ühise uurimisrühma uute liikmete lisamine;

b) käesoleva kokkuleppe punktis 2 sätestatud eesmärgi muutmine;

c) olemasolevate punktide täiendamine või muutmine,

vormistatakse käesoleva näidiskokkuleppe III liites toodud näidise kohaselt ning osalised allkirjastavad selle ja lisavad algsele kokkuleppele.

12. Sisemine hindamine

Vähemalt iga kuue kuu järel hindavad ühise uurimisrühma juhid rühma üldeesmärgi saavutamisel tehtud edusamme ning teevad seejuures kindlaks ja lahendavad ilmnenud probleemid.

Pärast ühise uurimisrühma tegevuse lõppu võivad osalised vajadusel korraldada koosoleku, et hinnata ühise uurimisrühma efektiivsust.

Ühine uurimisrühm võib koostada oma tegevust käsitleva aruande, milles võib kirjeldada, kuidas operatiivset tegevuskava rakendati ja millised tulemused saavutati.

13. Kokkuleppe eritingimused (selleks et vältida kokkuleppe liiga kohmakaks muutumist, võib mõningaid või kõiki punktides 13.1–13.11 märgitud aspekte käsitleda operatiivses tegevuskavas)

Käesoleva kokkuleppe suhtes võivad kehtida järgmised eritingimused (mitmeid nendest küsimustest reguleeritakse ka konventsiooni ja raamotsusega):

(Lisada vajaduse korral. Järgnevad alapunktid on mõeldud võimalike eraldi kirjeldamist vajavate valdkondade esile tõstmiseks.)

13.1. Tingimused, mille kohaselt võib ühise uurimisrühma lähetatud liikmeid uurimistoimingute läbiviimisest kõrvale jätta

13.2. Eritingimused, mille kohaselt võivad lähetatud liikmed viia läbi uurimistoiminguid rühma tegevuskohaks olevas liikmesriigis

13.3. Eritingimused, mille kohaselt ühise uurimisrühma lähetatud liige võib taotleda oma riiklikult asutuselt meetmete võtmist, mida rühm taotleb ilma kirjalikku taotlust esitamata

13.4. Tingimused, mille kohaselt lähetatud liikmed võivad jagada lähetavalt asutuselt saadud teavet

13.5. Meediat puudutavad sätted, eelkõige konsulteerimise vajadus enne pressiteadete väljastamist ja ametlikke infotunde

13.6. Kõnealuse kokkuleppe konfidentsiaalsust puudutavad sätted

13.7. Kindlaks tuleb määrata kasutatav suhtluskeel

13.8. Erisätted kulutuste kohta: 13.8.1. Ühise uurimisrühma lähetatud liikmete kindlustust käsitlevad sätted. 13.8.2. Kirjaliku/suulise tõlkega, telefonide pealtkuulamisega jne seotud kulutusi käsitlevad sätted. 13.8.3. Sätted näiteks saadud dokumentide tõlkimise kohta uurimisrühma teiste liikmete keeltesse ning ametlikku suhtlemiskeelde (kui see on erinev), sest sellega võivad kaasneda märkimisväärsed (tarbetud) kulud. 13.8.4. Konfiskeeritud varadega seotud kulusid või tulusid käsitlevad sätted.

13.9. Tingimused, mille kohaselt võib anda konventsiooni ja muude kokkulepete kohaselt taotletavat abi

13.10. Andmekaitse eritingimused 13.10.bis Juba olemasoleva ja/või ühise uurimisrühma tegevuse käigus saadud teabe konfidentsiaalsus ja kasutamine

13.11. Tingimused, mille kohaselt lähetatud liikmed võivad kaasas kanda/kasutada relvi

(Koht), (kuupäev) (Kõigi osaliste allkirjad)

(1) EÜT C 197, 12.7.2000, lk 3.

(2) EÜT L 162, 20.6.2002, lk 1.

(3) Pidades silmas asjakohaseid siseriiklikke õigusakte ja avalikustamisnõudeid, võib see operatiivne tegevuskava sisalduda ühise uurimisrühma loomise kokkuleppes või olla kokkuleppe lisaks või see võib olla eraldi salastatud dokument. Igal juhul peavad kokkuleppe allkirjastavad pädevad asutused olema operatiivse tegevuskava sisust teadlikud. Operatiivne tegevuskava peab olema paindlik dokument, mis sisaldab ühise strateegia ning punktis 2 märgitud ühise uurimisrühma eesmärgi saavutamise viisi osas tehtud praktilisi kokkuleppeid, sealhulgas praktilisi korraldusi, mida ei ole mujal kokkuleppes käsitletud.

Operatiivse tegevuskava võimalikku sisu käsitlevad punktid on esitatud käesoleva näidiskokkuleppe IV liites.

(4) Kohaldatakse raamotsuse artikli 1 lõike 3 punkti a, st rühma juhiks on eeluurimises osaleva pädeva asutuse esindaja sellest liikmesriigist, kus rühm tegutseb.

(5) Ühisesse uurimisrühma võivad kuuluda õigus-, politsei- ja muude pädevate asutuste esindajad, kelle tööülesannete hulga kuulub uurimise läbiviimine.

Käesoleva punkti all võib käsitleda ka Eurojusti liikmeid, kui nad tegutsevad riigi pädeva asutusena, nagu on osutatud nõukogu 28. veebruari 2002. aasta otsuse 2002/187/JSK (millega moodustatakse Eurojust, et tugevdada võitlust raskete kuritegude vastu) artiklis 9f. Need on Eurojusti riiklikud liikmed, nende asetäitjad ja assistendid ning muud isikud, kes siseriiklike õigusaktide kohaselt on samuti riikliku büroo liikmed, st lähetatud riiklikud eksperdid.

Politseiasutustesse võivad kuuluda ka liikmesriikide Europoli riiklike üksuste liikmed. Kõnealused riiklikud üksused asuvad liikmesriikides ja on riiklikud politseiasutused. Liikmesriikide kontaktametnikel Europolis on samuti põhimõtteliselt võimalik tegutseda riiklike politseiasutuste esindajatena.

(6) Kui mõjuvatel põhjustel on vaja varjata ühise uurimisrühma ühe või mitme liikme identiteeti (näiteks varjatud jälitustoimingute või terrorismi puhul, mis nõuab maksimaalset salastatust), siis määratakse asjaomastele isikutele identifitseerimisnumbrid, kui see on kooskõlas kokkuleppe osaliseks oleva liikmesriigi siseriikliku õigusega. Määratud identifitseerimisnumbrid tuleb esitada salastatud dokumendis. Kui identifitseerimisnumbrit ei ole võimalik määrata, võib kokku leppida, et liikmete identiteet on esitatud salastatud dokumendis, mis lisatakse vastavalt kokkuleppele ja mis tehakse selle kõigile osalistele kättesaadavaks.

(7) Ühises uurimisrühmas osalejad määratakse kolmandate riikide, Eurojusti, Europoli, Euroopa Komisjoni (OLAF), aluslepingute raames vastu võetud sätete alusel pädevate asutuste ja rahvusvaheliste organisatsioonide poolt, kes on käesoleva näidiskokkuleppe I liites määratud ühise uurimisrühma osalisteks.

I liide ÜHISE UURIMISRÜHMA LOOMISE NÄIDISKOKKULEPPE Ühises uurimisrühmas osalejad Kokkulepe Europoli/Eurojusti/komisjoni (OLAF), asutamislepingute raames vastu võetud sätete alusel pädevate asutuste, muude rahvusvaheliste asutuste või kolmandate riikidega 1. Kokkuleppe osalised ja ja (… ning …) on leppinud kokku, et järgmised isikud (kokkuleppeosaliste nimetused, kes ei ole liikmesriigid) osalevad ühises uurimisrühmas, mis on loodud … (kokkuleppe, millele käesolev liide lisatakse, sõlmimise kuupäev ja koht) sõlmitud kokkuleppega. 2. Ühises uurimisrühmas osalejad Ühises uurimisrühmas osalevad järgmised isikud: Riik/Organisatsioon Lähetanud asutus (nimi) Nimi Ametiaste ja ametikoht Roll — — — — — — — — — — Liikmesriik … on otsustanud, et tema Eurojusti liikmed osalevad ühises uurimisrühmas pädeva riikliku asutuse esindajatena (1). Kui mõni eespool nimetatud isikutest ei saa oma ülesandeid täita, määratakse talle asendaja käesoleva kokkuleppe liitega. Kiireloomulistel juhtudel piisab sellest, kui asjaomane osaline teatab asendaja määramisest kirja teel. Selline teade kinnitatakse seejärel kokkuleppe liites. 3. Eritingimused Eespool nimetatud isikute osalemine toimub järgmistel tingimustel ja vaid järgmistel eesmärkidel: 3.1. Esimene kokkuleppeosaline, kes ei ole liikmesriik 3.1.1. Osalemise eesmärk 3.1.2. Antud õigused (kui on) 3.1.3. Sätted kulude kohta 3.1.4. Osalemise eesmärgi saavutamist käsitlevad/võimaldavad erisätted 3.1.5. Muud erisätted või -tingimused (2) 3.1.6. Andmekaitse eritingimused 3.2. Teine kokkuleppeosaline, kes ei ole liikmesriik (vajaduse korral) 3.2.1. … 4. Europoli osalemist käsitlevad erieeskirjad (3) 4.1. Osalemise põhimõtted 4.1.1. Ühises uurimisrühmas osalevad Europoli töötajad abistavad rühma liikmeid kooskõlas Europoli otsusega ning vastavalt selle liikmesriigi siseriiklikule õigusele, kus rühm tegutseb. 4.1.2. Ühises uurimisrühmas osalevad Europoli töötajad teevad tööd rühma juhi/juhtide juhendamisel, nagu on määratud kindlaks kokkuleppe punktis […], ning annavad mis tahes abi, mis on vajalik, et saavutada ühise uurimisrühma sihid ja eesmärk, mis on kindlaks määratud rühma juhi/juhtide poolt. 4.1.3. Europoli töötajatel on õigus mitte täita ülesandeid, mida nad peavad oma Europoli otsusest tulenevate kohustustega vastuolus olevaks. Sellisel juhul teavitab Europoli töötaja sellest direktorit või tema esindajat. Europol konsulteerib rühma juhi/juhtidega, et leida vastastikku rahuldav lahendus. 4.1.4. Ühises uurimisrühmas osalev Europoli töötaja ei osale sunnimeetmete võtmisel. Osalev Europoli töötaja võib siiski rühma juhi/juhtide juhendamisel viibida ühise uurimisrühma operatiivtegevuste juures, et anda kohapeal nõu ja abi rühma liikmetele, kes võtavad sunnimeetmeid, tingimusel, et rühma tegevuskohas ei ole riiklikul tasandil selleks õiguslikke takistusi. 4.1.5. Euroopa Liidu privileege ja immuniteete käsitleva protokolli artikli 11 punkt a ei ole ühises uurimisrühmas osalevate Europoli töötajate suhtes kohaldatav (4). 4.1.6. Ühise uurimisrühma tegevuste läbiviimise ajal kohaldatakse Europoli töötajate suhtes nende vastu või nende poolt toimepandud õigusrikkumistega seoses selle liikmesriigi siseriiklikku õigust, mis on kohaldatav samaväärseid ülesandeid täitvate isikute suhtes. 4.2. Abi laad 4.2.1. Osalevad Europoli töötajad osutavad kõiki Europoli tugiteenuseid kooskõlas Europoli otsusega vastavalt vajadusele või esitatud taotlusele. Selle hulka kuulub muu hulgas operatiivse ja strateegilise analüüsi tegemine, eelkõige analüüsifailide (AWF) (analüüsifaili/-failide nimi/nimed ja seotud projektid) analüüsimise kaudu. Vajadusel ja kui rühma juht/juhid seda taotlevad, võib Europol toetada ühist analüüsirühma Europoli mobiilse büroo või muude tehniliste seadmete kasutuselevõtmisega, kui need on kättesaadavad ja kui see on kooskõlas Europoli julgeolekunõuetega. 4.2.2. Ühises uurimisrühmas osalevad Europoli töötajad võivad abistada kõigis tegevustes, eelkõige võimaldades ühise uurimisrühma liikmetel kasutada sideplatvormi, pakkudes neile strateegilist, tehnilist ja kohtuekspertiisi alast tuge ning jagades taktika ja operatiivtegevuse alaseid eriteadmisi ja nõuandeid, kui rühma juht/juhid seda vajavad. 4.2.3. Europol soodustab oma õigusliku raamistiku ulatuses teabe turvalist vahetamist ühise uurimisrühma osaliste ja selles mitte osalevate riikide ja/või ELi organite ja rahvusvaheliste organisatsioonide vahel, kui seda taotleb/taotlevad rühma juht/juhid. 4.3. Juurdepääs Europoli andmetöötlussüsteemidele 4.3.1. Ühises uurimisrühmas osalevatel Europoli töötajatel on juurdepääs Europoli andmetöötlussüsteemidele, millele on osutatud Europoli otsuse artiklis 10. Sellise juurdepääsu võimaldamine toimub vastavalt Europoli otsuse sätetele kohaldatavatele julgeoleku- ja andmekaitse standarditele kogu selle aja vältel, mil Europoli töötajad kuuluvad ühisesse uurimisrühma. 4.3.2. Europoli töötajad võivad võtta otse ühendust ühise uurimisrühma liikmetega ja anda ühise uurimisrühma liikmetele ja rühma juurde lähetatud isikutele kooskõlas Europoli otsusega teavet, mis pärineb Europoli otsuse artiklis 10 osutatud andmetöötlussüsteemi mis tahes osast. Tuleb järgida kõiki selle teabe kasutamise suhtes kehtivaid tingimusi ja piiranguid. 4.3.3. Andmeid, mida Europoli töötaja ühisesse uurimisrühma kuuludes on saanud, võib andmeid esitanud liikmesriigi nõusolekul ja vastutusel sisestada Europoli otsuse artiklis 10 osutatud andmetöötlussüsteemi mis tahes osasse nimetatud otsuses kehtestatud tingimustel. 4.4. Kulud ja seadmed 4.4.1. Liikmesriik, kus viiakse läbi uurimistoiminguid, vastutab ülesannete täitmiseks vajalike tehniliste seadmetega (büroosisustus, sideseadmed jne) varustamise eest ning kannab tekkivad kulud. See liikmesriik tagab kasutamiseks ka (krüpteeritud) andmevahetuseks vajalikud büroos kasutatavad side- ja muud tehnilised seadmed. Tekkivad kulud kannab nimetatud liikmesriik. 4.4.2. Europol kannab Europoli töötajate ühises uurimisrühmas osalemisega kaasnevad kulud, eelkõige kulud seoses kindlustuse ja töötajate töötasuga ning samuti majutus- ja reisikulud. Europol kannab samuti eespool punktides 4.1 ja 4.2 mainitud erivarustusega seoses tekkivad kulud. Kuupäev/allkirjad (5) (1) Käesolev punkt välja jätta, kui see ei ole asjakohane. (2) Näiteks viide põhilistele või kohaldatavatele õigusraamistikele jne. (3) Lisada üksnes juhul, kui ühises uurimisrühmas osaleb Europol. Need eeskirjad võttis Europoli haldusnõukogu vastu 9. juulil 2009 (toimik nr 3710-426r6) ning ühise uurimisrühma loomise näidiskokkuleppe võttis Europoli haldusnõukogu vastu 18. novembril 2009 (toimik nr 2610-74r2), nagu on nõutav Europoli otsuse artikli 6 lõike 2 kohaselt. Ajakohastatud teavet vt Europoli veebilehelt: http://www.europol.europa.eu (4) Protokoll Euroopa Liidu privileegide ja immuniteetide kohta (konsolideeritud versioon), (ELT C 115, 9.5.2008, lk 266). (5) Selle kokkuleppe osaliste allkirjad.

II liide ÜHISE UURIMISRÜHMA LOOMISE NÄIDISKOKKULEPPE Ühise uurimisrühma tegevusaja pikendamist käsitlev kokkulepe Vastavalt 29. mail 2000. aastal vastu võetud Euroopa Liidu liikmesriikide vahelist vastastikust õigusabi kriminaalasjades käsitleva konventsiooni (1) artikli 13 lõikele 1 ja 13. juunil 2002. aastal vastu võetud ühiseid uurimisrühmi käsitleva nõukogu raamotsuse (2) artikli 1 lõikele 1 on osalised leppinud kokku pikendada [kuupäev] [allakirjutamise koht] sõlmitud kokkuleppe (mille koopia on lisatud) kohaselt loodud ühise uurimisrühma tegevusaega. Kokkuleppeosalised leiavad, et ühise uurimisrühma tegevusaega tuleks pikendada kauemaks, kui esialgu kokku lepitud [lisada tegevusaja lõppemise kuupäev], sest punktis [lisada ühise uurimisrühma eesmärki käsitleva punkti number] nimetatud eesmärki ei ole veel saavutatud. Kõik osalised on hoolikalt analüüsinud ühise uurimisrühma tegevusaja pikendamist nõudvaid asjaolusid. Ühise uurimisrühma tegevusaja pikendamist peetakse hädavajalikuks, et saavutada eesmärk, milleks ühine uurimisrühm loodi. Seetõttu jätkab ühine uurimisrühm oma tegevust kuni [lisada uue tegevusaja lõppemise kuupäev]. Kokkuleppeosalised võivad vastastikusel kokkuleppel eespool nimetatud ajavahemikku veelgi pikendada. Kuupäev/allkiri (1) EÜT C 197, 12.7.2000, lk 3. (2) EÜT L 162, 20.6.2002, lk 1.

III liide ÜHISE UURIMISRÜHMA LOOMISE NÄIDISKOKKULEPPE Muude kui ühise uurimisrühma tegevusaja pikendamist käsitlevate muudatuste soovitatav sõnastus Vastavalt 29. mail 2000. aastal vastu võetud Euroopa Liidu liikmesriikide vahelist vastastikust õigusabi kriminaalasjades käsitleva konventsiooni (1) artikli 13 lõikele 1 ja 13. juunil 2002. aastal vastu võetud ühiseid uurimisrühmi käsitleva nõukogu raamotsuse (2) artikli 1 lõikele 1, mille kohaselt käesolev ühine uurimisrühm loodi, on osalised leppinud kokku muuta ühise uurimisrühma loomist käsitlevat [kuupäev] [allakirjutamise koht] sõlmitud kirjalikku kokkulepet (mille koopia on lisatud). Allakirjutanud on kokku leppinud, et eespool nimetatud kokkulepet tuleks muuta järgmiselt: 1) (muudatus …) 2) (muudatus …) Kõik osalised on hoolikalt analüüsinud ühise uurimisrühma loomist käsitleva kokkuleppe muutmist nõudvaid asjaolusid. Ühise uurimisrühma loomist käsitlevas kokkuleppes tehtavat muudatust (tehtavaid muudatusi) peetakse hädavajalikuks, et saavutada eesmärk, milleks ühine uurimisrühm loodi. Kuupäev/allkiri (1) EÜT C 197, 12.7.2000, lk 3. (2) EÜT L 162, 20.6.2002, lk 1.